Manuel Elkin Patarroyo

**Manuel Elkin Patarroyo Murillo** (3 Momuhau 1946 - 9 Milatok 2025) nopo nga songulun surupu imunologi, patologi om surupu akademik Colombia sabaagi Profesor Patologi om Imunologi. Isio no id dolikud do pinsingumbalan koiso do pomogunan montok momonsoi vaksin sintetik montok parasit protozoa *[[Plasmodium falciparum]]*, ponubu do malaria di oruol kopio, om kitonggungan montok kapatayon ~ 1.5 riong tulun sontoun id kinoyonon tropika om subtropika, kohompit no boogian Amerika, Asia, om Afrika.

Calon vaksin i koiso do pinoingkakat di toun 1987 id Colombia nopo nga natahang id suang do poniisan klinikal i pinoindalan do WHO id Gambia, Tanzania om Thailand, om kikoutuson di mogiroorolot. Antakan di toun 2009, pogintangan kawagu di Cochrane i komprehensif nopo nga nakaanu minamagatang do SPf66 sabaagi aiso bagas id Afrika om Asia, om kiwaa bagas di osiriba nga otolinahas miampai statistik soginumu 28% id Amerika Kabaatan. Ponoriuk om popoingkakat do vaksin nopo nga mingoos ogumu ponginsamakan montok popoburu do kaharotoundaan vaksin malaria. Lobi ogumu ponoriukan om poniisan klinikal di minog montok popoindalan do vaksin universal.

Patarroyo nopo nga ponorimo do Tutungkap TWAS (1998).

## Koposion pogulu
Nosusu i Patarroyo id Ataco, Tolima, Colombia di 3 Momuhau 1946.

## Pakalajaan saintis
Nokotimpuun i patarroyo do popoindalan eksperimen momoguno do tayam di toun 1980-an, mambayar do kara tolias i ginakom id talun rasam Amazon i kaanu popoindalan do trafik aiso kasagaan i poindalanon do tulun sandad di maganu do kara montok padagangon.

Kotinanan montok Koingkakatan Lestari Kabaatan Amazon (Corpoamazonía), nopo nga minongukab do fail (numbur 000102) montok do pomisunudan kokomoi penyelewengan i poindalanon do tinimungan ponoriuk FIDIC (Fundación Instituto de Inmunología de Colombia) i puruanan di Manuel Elkin Patarroyo. Komontirian Sandad Posorili, Kawalayan om Koingkakatan Wilayah Colombia nopo nga pinopoindalan do pongintangan miampai motif kecaman Corpoamazonía, i nokotolinahas id suang do koumatan kara FIDIC 627 spesies Aotus nancymaae [Night_monkey], i poindopitar id Brazil om Peru no, om okon ko' id wilayah Colombia. Eksport montok tayam diti nopo nga au nokodopitar id suang do permit pihak kikuasa pontadbiran. Di toun 2012, Mahkamah Pontadbiran Cundinamarca id Colombia nopo nga minongidu do permit montok popoindalan do eksperimen miampai 4,000 tinan kara totuong (*[[Aotus trivirgatus]]*) montok makmal di Patarroyo, nga di Gomot 2015, koutuson dii nopo nga ginayat kawagu om pinasaga do potilombuson.

Di Ngiop 2016, nakaanu do gaa ijazah kodokutulan tapantang i Patarroyo mantad do Universiti Ricardo Palma, hinonggo id suang do majlis rasmi dau nopo nga nokoimbulai o kontroversi kumaa mananamong biodiversiti mamaamasi tolias id peru. Isio, momoguno do kawo kara kitikiu otomou Aotus nancymaae id suang do poniisan klinikal, momoguno lobi ko' 4000 spesimen, i pinotonduli kumaa posorili miampai aiso limpa, natagakan do sistom imun, sabap do nokuro tu nodakwa id suang do kantaakan dii. Abaal ekologi nogi nga monokodung do panandasan diolo tumanud do dakwaan di SERFOR Peru, hinonggo ponyiasat nopo nga au nakaanu sisimbar.

Antakan di Momuhau 2016, siasatan kewartawanan Colombia nopo nga pinopoilo do trafik om bagas ponyiasatan Patarroyo kumaa posorili.

## Kapatayon
Napatai i Patarroyo id Bogotá di 9 Milatok 2025, maamaso kiumul do 78.

## Sukuon

## Noputan labus

* Structural and Immunological Principles Leading to Chemically Synthesized, Multiantigeni c, Multistage, Minimal Subunit-Based Vaccine Development *Chemical Reviews*  
* Emerging Rules for Subunit-Based, Multiantigenic, Multistage Chemically Synthesized Vaccines *Accounts of Chemical Research*  
* Toward A New Generation Of Vaccines For Malaria And Other Diseases in 'Science Daily'.
* Race for Malaria Money
* Scientists Herald Malaria Breakthrough
* Guardian Unlimited: Scientist whose dream of beating disease came true
* Tables of Malaria Vaccine Projects